เชลซี เซ็น 5 ปี ซิว บัตชัวยี เสริมคม
สำนักข่าวต่างประเทศรายงานวันที่ 3 ก.ค. ว่า สิงโตน้ำเงิน เชลซี สโมสรยักษ์ใหญ่แห่งศึกพรีเมียร์ลีก อังกฤษ จัดการคว้าตัว มิชี บัตชัวยี ดาวยิงทีมชาติเบลเยียมของ โอลิมปิก มาร์กเซย ทีมดังในศึก ลีก เอิง ฝรั่งเศส มาร่วมทีมเรียบร้อยแล้ว เซ็นสัญญาร่วมงานกัน 5 ปี,บัตชัวยี วัย 22 ปี  กระหน่ำไป 17 ประตู ในศึก ลีก เอิง ฤดูกาลที่ผ่านมา และตกเป็นข่าวว่าได้รับความสนใจจากหลายสโมสร รวมทั้งทีมในพรีเมียร์ลีกอย่าง ทอตแนม ฮอตสเปอร์ และ คริสตัล พาเลซ กระทั่งล่าสุด กลายเป็น เชลซี ที่คว้าตัว บัตชัวยี มาร่วมทีมเรียบร้อยแล้ว เซ็นสัญญายาว 5 ปี เลยทีเดียว คาดกันว่าค่าตัวอยู่ที่ 33.2 ล้านปอนด์ ,บัตชัวยี กล่าวว่า ผมมีความยินดีที่ได้เซ็นสัญญากับหนึ่งในสโมสรที่ใหญ่ที่สุดของยุโรปและได้เดินหน้าสู่บทต่อไปในเส้นทางอาชีพค้าแข้งของผม ผมหวังว่าผมจะสามารถช่วยเชลซีคว้าแชมป์มากมายในช่วงเวลาของผมที่สแตมฟอร์ด บริดจ์ เอเดน อาซาร์ด และ ติโบต์ กูร์ตัวส์ ได้บอกสิ่งยอดเยี่ยมเกี่ยวกับสโมสรแห่งนี้ และมี อันโตนิโอ คอนเต เข้ามาเป็นผู้จัดการทีม มันเป็นช่วงเวลาที่น่าตื่นเต้นที่ได้กลายเป็นนักเตะของเชลซี นี่เป็นโอกาสที่ยอดเยี่ยมสำหรับตัวผมเองและครอบครัวของผม ผมกำลังตั้งตารอที่จะลงเล่นในพรีเมียร์ลีกในฤดูกาลหน้า
สิงโตน้ำเงิน เชลซี จัดการคว้าตัว มิชี บัตชัวยี ดาวยิงทีมโอลิมปิก มาร์กเซย มาร่วมทีมเรียบร้อยแล้ว เซ็นสัญญาร่วมงานกัน 5 ปี
พรีเมียร์ลีก,เชลซี,มิชี บัตชัวยี,ข่าวกีฬา,ข่าว,ไทยรัฐออนไลน์